Ирглийсса батIаву хьунни |\nИрглийсса батIаву хьунни\nМартрал 26-нний ЦIуссалакрал райондалул администрациялий хьунни райондалул активращалсса ирглийсса батIаву. Шикку гьуртту хьунни ЦIуссалакрал райондалул чулухасса Халкьуннал Мажлисрал депутат Амирхан Амирхановгу.\nСовещание дачин дурну ия райондалул бакIчи ХIажи Айдиев. Цалчин ххал бивгьусса масъала бия Аьрасатнал Президент увчIаврил хIакъиравусса. Райондалул бакIчинал барчаллагь увкунни бувчIавуртту низамрай лагаву мурадрайсса давриву чялишсса гьурттушинна дурсса избирательтурал комиссиялуву бивкIминнахь, идарарттал хъуниминнахь, мукунма чIурду бичлачисса кIанттурдай хIадуршинна дурминнахь.\nХъирив ванал барча бунни культуралул ва искусствалул аралуву зузими, ярг-яргсса мероприятиярттайну райондалул жямат ххари буллалими Культуралул зузалтрал кьинилуцIун бавхIуну.\nБахшишру дурунни райондалул магьирлугърал даву хьхьичIуннай дан хъунмасса захIмат бивхьусса хIакьсса пишакартал МахIаммад ва Роза Аьлиевхъан, Написат Аьлисултанован, Аьйша Жабраилован, Минкаил ХIусайновлун.\nХъирив ЦIуминалийсса арендалий дуллусса аьрщарал инвентаризациялул хIакъиравусса ихтилат бунни райондалул бакI­чинал хъиривчу Земфира Жиржисовал.\nРайондалий терроризмалул иширттан ххуллу кьукьаву мурадрай, АТК-лул дуллалисса давурттая бувсунни райондалул бакIчинал хъиривчу Гайирбек Мусаевлул.\nПредыдущая записьЩащи вила талихI мусил ххаллайСледующая записьБаргъ-гъарагъи дакьиннав!